5. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 85595 της 23/28 Σεπτ. 1964 (ΦΕΚ Β’ 408)  (Αναδημ. εν ΦΕΚ Β’ 419) της 2 Οκτ.  1964). Περί ανασυνθέσεως των Τ.Δ.Ε. των Περιφερειακών Υπ/των Αθηνών, Πειραιώς και Θεσσαλονίκης του Ιδρύματος Κοινωνικών Ασφαλίσεων. Έχοντες υπ’ όψιν τας διατάξεις του άρθρ. 8 του Νόμ. 4346/64 (ΦΕΚ 113/10-7-64 τεύχος Α’) «περί οργανώσεως Υπηρεσιών Προστασίας και εξυπηρετήσεως των εν Γερμανία εργαζομένων Ελλήνων και άλλων τινών περί Οργανισμών Κοινωνικής Πολιτικής διατάξεων», αποφασίζομεν: Αι Τοπικαί Διοικητικαί Επιτροπαί των Περιφερειακών Υπ/των Αθηνών, Πειραιώς και Θεσσαλονίκης του Ιδρύματος Κοινωνικών Ασφαλίσεων ανασυντιθέμεναι ορίζονται εξαμελείς και αποτελούνται: α)Εξ ενός δικαστικού ή ανωτέρω Δημοσίου Υπαλλήλου, ως Προέδρου. β)Εκ δύο αντιπροσώπων των ησφαλισμένων. γ)Εκ δύο αντιπροσώπων των εργοδοτών. δ)Εξ ενός προσώπου έχοντος πείραν εις τα θέματα της Κοινωνικής Πολιτικής. Ο Πρόεδρος και τα μέλη έκαστης Επιτροπής μετ’ ισαρίθμων αναπληρωτών αυτών εχόντων τας ιδιότητας των αναπληρουμένων διορίζονται δι’ αποφάσεως του Υπουργού Εργασίας. Τα υπό στοιχ. β’ και γ’ μέλη μετά των αναπληρωτών αυτών υποδεικνύονται κατά τα οριζόμενα υπό του άρθρ. 8 του Νόμ. 4346/64 τη εγγράφω αιτήσει του αρμοδίου προς διορισμόν οργάνου. Αι ως άνω Τ.Δ.Ε. ευρίσκονται εν απαρτία παρόντων 5 μελών εν οις ο Πρόεδρος ή ο αναπληρωτής τούτου και λαμβάνει αποφάσεις δια της πλειοψηφίας των παρόντων και εν ισοψηφία νικώσης της ψήφου του Προέδρου. Χρέη Γραμματέως της Επιτροπής εκτελεί εις εκ των υπαλλήλων του Υπ/τος του Ι.Κ.Α. διοριζόμενος υπό του διορίζοντος τα μέλη της Επιτροπής οργάνου. Κατά τα λοιπά ισχύουν και εφαρμόζονται αι διατάξεις της Νομοθεσίας του Ι.Κ.Α. Η παρούσα δημοσιευθήτω δια της Εφημερίδας της Κυβερνήσεως. 